ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ سہ روزہ سمپوزیم بموضوع " India@2047کا تصور جدت طرازی کے ذریعے" کا افتتاح کریں گے
نئی دہلی، 06 مارچ 2022:
07-09 مارچ 2022 کے دوران چنئی میں ایک سہ روزہ سمپوزیم بموضوع " India@2047کا تصور جدت طرازی کے ذریعے" منعقد کیا جائے گا۔ یہ سمپوزیم آئی آئی ٹی مدراس کے تعاون سے انتظامی اصلاحات اور عوامی شکایات کے محکمے  کے زیر اہتمام منعقد کیا جارہا ہے۔ یہ سمپوزیم آئی آئی ٹی ایم ریسرچ پارک، چنئی میں منعقد ہوگا۔
سائنس اور ٹیکنالوجی کے مرکزی وزیر مملکت  ڈاکٹر جتیندر سنگھ، وزارت ارضیاتی علوم کے وزیر مملکت  ، پی ایم او کے وزیر مملکت، عملہ، عوامی شکایات اور پنشن کے وزیر مملکت، جوہری توانائی کے محکمے کے وزیر مملکت اور خلائی محکمہ کے وزیر مملکت 8 مارچ 2022کو سمپوزیم کا افتتاح کریں گے۔
مدراس کے آئی آئی ٹی کے ڈائریکٹر پروفیسر وی کاماکوٹی افتتاحی اجلاس کے دوران استقبالیہ خطاب کریں گے۔ حکومت کے ڈی اے آر پی جی کے سکریٹری جناب وی سرینواس بھی افتتاحی اجلاس سے خطاب کریں گے۔ ڈی اے آر پی جی کی بنائی ہوئی بھارت میں ای گورننس انیشی ایٹوز پر ایک فلم دکھائی جائے گی۔ مدراس کے آئی آئی ٹی کے سینئر پروفیسر اشوک جھنجھونوالا افتتاحی اجلاس کے دوران شکریہ کا ووٹ پیش کریں گے۔
یہ سمپوزیم حکومت اور شہریوں کو اگلی نسل کی اصلاحات و اختراعات کی خاطر ڈیجیٹل ٹیکنالوجی کے استعمال کے ذریعے اکٹھا کرنے کی کوشش ہے جس کا پالیسی ہدف "زیادہ سے زیادہ حکم رانی، کم از کم حکومت" ہے ۔ اس میں حکومتی عمل ری انجینئرنگ، ای خدمات تک ہمہ گیر رسائی، ضلعی سطح پر ڈیجیٹل اقدامات اور ابھرتی ہوئی ٹیکنالوجیز کو اپنانے میں بہتری اور ایل سی ٹی مینجمنٹ کا استعمال شامل ہے۔
حکومت اس دہائی کے لیے طویل مدتی نشانوں اور اس کے مطابق قلیل مدتی متعین نتائج کی نشان دہی کے لیے "وژن India@2047" تشکیل دے رہی ہے۔ موجودہ ادارہ جاتی فریم ورک سے مجبور ہوئے بغیر یہ وژن تیار کیا جا رہا ہے اور تصور کردہ وژن کے حصول کے لیے مناسب ڈھانچہ جاتی اور ادارہ جاتی اصلاحات تجویز کرنا پیش نظر ہے۔ نیوکلیس اور سیل ٹیموں کے لیے تقریبا 200 شرکا کا انتخاب کیا گیا ہے جن میں ایک آئی اے ایس افسر، ایک نوجوان فیکلٹی ممبر اور ایک نوجوان کاروباری شخص شامل ہے جو بحث کے لیے اکٹھے بیٹھیں گے۔ اس طرح کے 10 سیل ہوں گے۔ یہ 4 رکنی نیوکلیس سمپوزیم کے دوران بنیادی تھنک ٹینک ہوگا ۔ اگلے بیس سال کے لیے غور کیا جائے گا کہ بھارت کو کیسے آگے بڑھایا جائے۔
ہر سیل کو 10 مختلف موضوعات جیسے بنیادی ڈھانچے، توانائی، پانی، زراعت، تعلیم، صحت کی دیکھ بھال، شہری رہائش وغیرہ میں سے ایک مسئلہ تفویض کیا جائے گا جس کا بھارت کو سامنا ہے اور جہاں اگلے پچیس برسوں میں کافی پیش رفت کی ضرورت ہے۔ مجموعی موضوع 'ڈیجیٹل گورننس میں جدت طرازی' ہوگا۔
زراعت اور کاشتکاروں کی فلاح و بہبود کی وزارت
چھڑکاؤ اور بہت چھوٹی آبپاشی کا احاطہ
زراعت اور کسانوں کے فلاح بہبود کے مرکزی وزیر جناب نریندر سنگھ تومر نے آج راجیہ سبھا میں بتایا کہ حکومت ملک کی تمام ریاستوں میں بہت چھوٹی آب پاشی اپنا کر کھیتی کی سطح میں صلاحیت لانے کے لئے پانی کے استعمال کر بڑھانے کی بھر پور کوششیں کر رہی ہے اور اب تک 137.80 لاکھ ہیکٹئر علاقے کا بہت چھوٹی آب پاشی کے تحت احاطہ کیا جا چکا ہے۔
زراعت اور کسانوں کی بہبود کا محکمہ ملک کی تمام ریاستوں میں 16-2015 سے پردھان منتری کرشی سینچائی یوجنا کے پر ڈراپ مور کراپ کو لاگو کر رہا ہے۔ پر ڈراپ مور کراپ اسکیم میں بہت چھوٹی آب پاشی کے ذریعہ کھیتی کی سطح پر صلاحیت کے لئے پانی کے استعمال کو بڑھانے پر توجہ دی گئی ہے۔ یہ ایک ایسا نظام ہے جس میں کھیتوں میں پانی کا چھڑکاؤ کرنا ہے اور آب پاشی کے نظام کو بہتر بنانا ہے۔
اس کے علاوہ بہت چھوٹی آب پاشی کے احاطے کو بڑھانے کے لئے مسائل کو بروئے کار لانے میں ریاستوں کو آسانی فراہم کرنے کے مقصد سے زراعت اور دیہی ترقی کے نیشنل بینک کے ساتھ بہت چھوٹی آب پاشی سے متعلق فنڈ قائم کیا گیا ہے۔ اس فنڈ کا اہم مقصد خصوصی اور اختراعی پروجیکٹ کو آگے لے جانے کے مقصد سے بہت چھوٹی آب پاشی کے احاطے کو بڑھانے کی غرض سے وسائل کو بروئے کار لانے میں ریاستوں کے لئے آسانی پیدا کرنا ہے اور پر ڈراپ مور کراپ  ا سکیم کے تحت دستیاب سہولتوں کے ذریعہ بہت چھوٹی آب پاشی کو ترغیب دینا ہے تاکہ بہت چھوٹی آب پاشی کے نظام کو قائم کرنے کے لئے کسانوں کی حوصلہ افزائی کی جاسکے۔
کسانوں کی اس بات کے لئے حوصلہ افزائی کی جا رہی ہے کہ وہ ریاست / بھارت سرکار کے ویب پورٹل وغیرہ پر معلومات کسان میلوں، نمائشوں ورکشاپ کے اہتمام ، کتابچوں کی اشاعت ، پریس اور پرنٹ میڈیا کے ذریعہ بڑے پیمانے پر تشہیر کے ذریعہ پی ڈی ایم سی اسکیم کا فائدہ اٹھائیں۔ اس کے علاوہ زرعی تحقیقی کی بھارتی کونسل آئی سی اے آر کرشی وگیان کیندروں کے ذریعہ مختلف فصلوں کے لئے بہت چھوٹی آب پاشی / مؤثر آب پاشی کی تکنیک کے فروغ کے لئے کسانوں کو معلومات فراہم کرنے کے لئے تربیت فراہم کرتا ہے اور عملی مظاہروں کا بھی اہتمام کرتا ہے۔
حکومت پی ڈی ایم سی اسکیم کے تحت چھڑکاؤ والی آب پاشی کے نظام کو بڑھا وا دینے کے لئے چھوٹے اور منجھولے کسانوں کو مالی امداد اور دیگر سبسڈی فراہم کرتا ہے تاکہ چھڑکاؤ اور بہت چھوٹی آب پاشی کو فروغ دیا جاسکے۔ اس کے علاوہ کچھ ریاستیں بہت چھوٹی آب پاشی کو اپنانے کے لئے کسانوں کی حصہ داری کو کم کرنے کے لئے اضافی ترغیبات اور سبسڈی فراہم کرتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-1838
(Visitor Counter : 298
مکانات اور شہری غریبی کے خاتمے کی وزارت
پردھان منتری آواس یوجنا۔ اربن کے تحت گوا میں 654 مکانات منظور کئے گئے
31 مارچ، 2019 تک 502 مکانات کی تعمیر مکمل
نئی دلّی، 10 جولائی/ پردھان منتری آواس یوجنا۔ اربن کے تحت گوا میں مکانات کی تعمیر کی منظوری کے سلسلے میں 07 جولائی، 2019 کو ٹائمز آف انڈیا میں شائع شدہ ایک آرٹیکل میں اطلاع کی غلط تشریح کی گئی ہے۔ اس آرٹیکل میں 04 جولائی، 2019 کو لوک سبھا میں کئے گئے سوال نمبر 198 کا حوالہ دیا گیا ہے اور غلط نتیجہ اخذ کیا گیا ہے۔ یہ وضاحت کی جاتی ہے کہ 31 مارچ، 2019 تک پردھان منتری آواس یوجنا  پی ایم اے وائی۔ یو کے تحت گوا میں کل 502 مکانات کی تعمیر مکمل ہو ئی ہے۔ مکانات اور شبہری امور کی وزارت کی جانب سے پردھان منتری آواس یوجنا  کے تحت گوا میں کل 654 مکانات تعمیر کے لئے اب تک منظور کئے گئے ہیں۔ گوا میں پی ایم اے وائی۔ یو کے تحت مکانات کی تعمیر کی پیش رفت کے بارے میں ویب سائٹ پر دکھائے گئے اعداد و شمار میں کوئی اختلاف نہیں ہے۔
مذکورہ وزارت کے تحت اب تک منظور کئے گئے 654 مکانات میں سے 594 مکانات سی ایل ایس ایس سبسڈی اسکیم کے تحت اور 60 مکانات بی ایل سی عمودی کے تحت منظور کئے گئے ہیں۔ گوا کی ریاستی حکومت نے مرکزی منظوری اور نگراں کمیٹی یعنی سینٹرل سینکشننگ اینڈ مانیٹرنگ کمیٹی  کی 26 مارچ، 2019 کو منعقدہ میٹنگ میں واضح کیا کہ گوا میں کل 4845مکانات کی مانگ ہے، جس میں سے مکانات اور شہری امور کی وزارت نے 654 مکانات کی منظوری دی ہے۔
مکانات اور شہری امور کی وزارت کے ذریعہ پردھان منتری آواس یوجنا۔ اربن پر عمل کرتے ہوئے ہاؤسنگ فار آل یعنی ”سب کے لئے مکانات ”کے نشانے کے حصول کے لئے تقریباً 84لاکھ رہائشی یونٹوں کو پہلے ہی منظوی دی جا چکی ہے۔
۔۔۔۔۔۔
U.3032
(Visitor Counter : 30
وزارت دفاع
بھارت-امریکہ فوجی مشق 2021 کی اختتامی تقریب
نئی دہلی:30 اکتوبر ،2021۔بھارت اور امریکہ کی فوجوں کے درمیان مشترکہ فوجی مشق ‘‘یودھ ابھیاس 2021’’ کا 17واں ایڈیشن 29 اکتوبر 2021 کو الاسکا کے جوائنٹ بیس ایلمینڈورف رچرڈسن پر اختتام پذیر ہوا۔ اس 14 روزہ مشقوں کا مقصد دونوں فوجوں کو ایک دوسرے کے آپریشنل طریقہ کار، جنگی مشقوں اور دیگر چیزوں کے ساتھ انٹرآپریبلٹی سے واقف کرانا تھا۔ بھارتی دستہ مدراس رجمنٹ کے ایک انفنٹری بٹالین گروپ کے 350 اہلکاروں پر مشتمل تھا، جب کہ امریکی دستہ 40ویں کیولری رجمنٹ کے پہلے سکواڈرن  کے 300 فوجیوں پر مشتمل تھا۔
اس فوجی مشق کا انعقاد دو مرحلوں میں کیا گیا تھا۔ پہلے مرحلے میں دونوں فوجیوں کی جنگی حالت اور حکمت عملی کی تربیت شامل تھی۔ پہلے مرحلے میں دونوں جماعتوں کی طرف سے حاصل کی گئی ٹریننگ کو توثیق کے مرحلے میں عملی جامہ پہنایا گیا۔ دونوں فوجیوں نے مشترکہ طور پر توثیقی مشق میں حصہ لیا جس میں جنگی شوٹنگ، ریپلنگ اور کوئیک رسپانس ٹیموں کی ہیلی کاپٹر کی تعیناتی شامل تھی۔ فوجیوں کو مخلوط کمپنیوں میں بھارتی اور امریکی فوجوں کی مخلوط پلاٹون کے ساتھ منظم کیا گیا تھا اور توثیقی مشق کا اختتام پہاڑی علاقوں میں دشمن کے ٹھکانوں پر چھاپے اور اہم بنیادی ڈھانچے کے تحفظ پر ہوا۔
دونوں فوجوں نے پلاٹون اور کمپنی کی سطح کے مشن کے انعقاد میں ایک دوسرے کی مہارت اور تجربے سے سیکھا ہے۔ مشق نے باہمی اعتماد، باہمی تعاون کو مضبوط کیا ہے اور دونوں فریقوں کے درمیان بہترین طور طریقوں کے اشتراک کو فعال کیا ہے۔
-----------------------
ش ح۔م ع۔ ع ن
U NO: 12588
(Visitor Counter : 124
ایٹمی توانائی کا محکمہ
ایٹمی توانائی کی پیداوار
نئی دلّی ، 13دسمبر؍ شمال مشرقی خطے کی ترقی کے وزیر مملکت  ، وزیر اعظم کے دفتر ، عملہ ، عوامی شکایات اور پنشن، ایٹمی توانائی اور خلاء کے وزیر مملکت ڈاکٹر جتندر سنگھ نے گزشتہ روز لوک سبھا میں ایک سوال کے تحریری جواب میں بتایا کہ نیو کلیائی توانائی کی پیداوار کے نشا نے محکمہ ایٹمی توانائی کے تحت سرکاری دائرہ کار کے ادارہ نیوکلیر پاور کارپوریشن آف انڈیا لمیٹیڈ  کے ساتھ سالانہ مفاہمت نامے کی بنیاد پر طے کئے جاتے ہیں ۔
تاہم ، حکومت نے نیو کلیائی توانائی سے ملک میں بجلی کی پیداوار کی صلاحیت میں اضافے کے لئے منصوبہ سازی کی ہے ۔ بھارتیہ نابھکیا ودیوت نگم لمیٹیڈ کے ذریعہ پروجیکٹ پر عمل در آمد کے باعث نو کلیائی توانائی کی نصب شدہ صلاحیت 2024-25 تک موجودہ 6780 میگا واٹ سے بڑھ کر 13480 میگا واٹ تک پہنچ جائے گی ۔حکومت نے 9 ہزار میگا واٹ کی صلاحیت کے 12 نو کلایائی توانائی ری ایکٹروں کے لئے بھی مالی منظوری دی ہے ، جو کہ 2013 تک مکمل ہو جائیں گے ۔ ان کی تکمیل کے بعد نو کلیائی توانائی کی صلاحیت بڑھ کر 22480 میگا واٹ ہو جائے گی ۔
مستقبل قریب میں ، گھریلو اور غیر ملکی تکنالوجیوں پر مبنی مزید ری ایکٹر وں کے لئے منصوبہ بندی کی گئی ہے ۔ نو کلیائی صلاحیت میں اضافے کے ساتھ ساتھ نو کلیائی توانائی سے بجلی کی پیداوار میں بھی اضافہ ہو گا ۔
۔ ۔ ۔ ۔
۔
(u.6219
شمال مشرقی ریاستوں کی ترقی کی وزارت
شمال مشرقی خطے کی ناری شکتی:شمال مشرقی خطے کی وزارت کے این ای سی کے تحت رجسٹرڈ سوسائٹی –این ای آر سی آر ایم ایس کی محترمہ یوبینا لنگدوہ مارشی لونگ کی تحریک دینے والی کہانی
نئی دہلی،11فروری ،2022
محترمہ یوبینا لنگدوہ مارشی لونگ میگھالیہ کے مغربی کھاسی ہلس کے جاکھنوگ گاؤں کی رہنے والی ہیں۔ایک بہت ہی دور دراز کے علاقے سے آنے والی ،محترمہ یوبینا میں اپنے زرعی مصنوعات کو بازار میں فروخت کرنے کا حوصلہ نہیں تھا۔جس کی وجہ سے ان کا ایک کامیاب کاروباری بننے کا خواب شرمندہ تعبیر نہ ہوسکا۔سال 2001 میں ،حکومت ہند نے شمال مشرقی خطے کے کمیونٹی ریسورس مینجمنٹ پروجیکٹ  کے تحت یوبینا کے گاؤں کا رخ کیا ۔
این ای آر سی او آر ایم پی،حکومت ہند کی شمال مشرقی کونسل کے شمال مشرقی خطے کے کمیونٹی ریسورس مینجمنٹ سوسائٹی  کے ذریعہ معاش سے جڑی ایک پہل ہے۔یہ مشترکہ طورپر انٹرنیشنل فنڈ فار ایگریکلچرل ڈولپمنٹ  کے ساتھ کام کرتی ہے ،جس کا ہیڈکوارٹر روم میں ہے۔
اس پروجیکٹ کے تحت محترمہ یوبینا سیلف ہیلپ گروپ  – ‘ کا بیوٹ کا لانگ کا بور’  کی رکن بنیں۔اِس ایس ایچ جی کی تشکیل 16 اپریل 2002 کو کی گئی تھی۔ اس کے بعد جلد ہی وہ قیادت اور انتظامیہ سے متعلق ہنرمندیوں کے پیش نظر گروپ کی صدر بن گئیں۔
این ای آر سی او ایم پی پورے گاؤں کے لئے فائدے مند رہا ہے۔اس پروجیکٹ کے تحت کھلے میں رفع حاجت کے مسئلے کو دور کرنے کےلئے ابتدائی پہل کے طورپر سَستی رفع حاجت سہولیات کا قیام کیا گیا تھا۔اس پہل کا گاؤں والوں نے خیر مقدم کیا اور انہوں نے اس کے مطابق صاف صفائی اور صحت مند رہنے کے طریقوں کے بارے میں معلومات حاصل کی۔
اس پروجیکٹ کے ذریعہ حمایت یافتہ ایک دیگر پہل ایس ایچ جی کےلئے ریوالونگ  فنڈ تھے۔ابتدا میں اس ایس ایچ جی کو ایک لاکھ روپے کا کُل فنڈ مدد کے طورپر حاصل ہوا۔ محترمہ یوبینا نے ایس ایچ جی کے ریوالونگ فنڈ سے 14000 روپے کا قرض لیا اور گاؤں میں ایک کرانے کی دکان کھولی۔اس پروجیکٹ کے تحت حاصل صلاحیت کی تعمیر کے ذریعہ انہوں نے اپنے صنعت کاری کے ہنر میں اضافہ کیا اور کاروبار کو مزید آگے بڑھایا ۔رفتہ رفتہ انہوں نے گاؤں میں ہی کرانے کی ایک اور دکان کھول لی۔
گاؤں میں کرانے کی دو دکانیں کامیابی کے ساتھ کھولنے کے بعد انہوں نے اپنی زرعی پیداوار کو میرانگ اور شیلانگ جیسے شہری مراکز میں فروخت کرنے کا بھی کام شروع کردیا۔ ان سب کے ساتھ ساتھ وہ ایک کامیاب کاروباری کے طورپر ابھر کر سامنے آئیں۔
اب ایس ایچ جی کے دیگر اراکین کے ساتھ محترمہ یوبینا میرانگ اور شیلانگ میں اپنے مال کی فروخت کرتی ہیں۔اپنی زرعی پیداوار کی فروخت براہ راست شہری مراکز میں کرنےسے گروپ اب ہرروز دس ہزار سے پندرہ ہزار روپے کما رہا ہے۔ انہوں نے دیگر لوگوں کی بھی حوصلہ افزائی کی اور نئے گروپ بھی تشکیل دئے ۔ ان میں تقریباً 70 ممبر ہیں۔
این ای آر سی او آر ایم پی نے ان کے ساتھ ساتھ دیگر ایس ایچ جی ممبران کی زندگی میں بھی تبدیلی رونما کی ہے۔اس سے ان کی زندگی کی سطح میں وسیع طورپر اصلاح کا کام کیا گیا ہے۔
محترمہ یوبینا لنگدوہ مارشی لونگ نے جاکھونگ گاؤں کے لوگوں کو خود اعتمادی کے نئے مفہوم کو سمجھنے میں مدد کرنے کےلئے حکومت ہند کی این ای سی کے این ای آر سی آر ایم ایس کے تئیں شکریہ کا اظہارکیا ہے۔
کابینہ
کابینہ نے بھارت کے آئی سی اے آئی اور ملائیشیا کے ایم آئی سی پی اے کے درمیان باہمی شناخت کے معاہدہ کو منظوری دی
نئی دہلی، 21 اکتوبر: وزیر اعظم نریندر مودی کی صدارت میں ہوئی مرکزی کابینہ کی میٹنگ میں انسٹی ٹیوٹ آف چارٹرڈ اکاؤنٹینٹس آف انڈیا  اور ملیشین انسٹی ٹیوٹ آف سرٹیفائیڈ پبلک اکاؤنٹینٹس  کے درمیان باہمی شناخت کے معاہدہ کو منظوری دی گئی۔ اس سے ان دونوں اداروں میں سے کسی بھی ایک کے قابل چارٹرڈ اکاؤنٹینٹس ارکان کو اپنی موجودہ اکاؤنٹینسی کی لیاقت کے مجموعی نمبرات کی بنیاد پر دوسرے انسٹی ٹیوٹ میں داخلہ لینے کا موقع ملے گا۔
نفاذ کی حکمت عملی اور اہداف:
آئی سی اے آئی اور ایم آئی سی پی اے ایک دوسرے کی لیاقت کو تسلیم کرنے کے لیے باہم معاہدہ کریں گے۔ وہ ایک دوسرے کے مجموعی طور پر قابل ارکان کو امتحان کے مخصوص ماڈیول اور متعینہ بنیاد پر اپنے یہاں داخلہ دیں گے۔ مجوزہ مفاہمت نامہ  میں ان دونوں پیشہ ورانہ اداروں کے ان چارٹرڈ اکاؤنٹینٹ ارکان کو شامل کیا جائے گا، جنہوں نے، تعلیم، امتحان، اخلاقی برتاؤ اور عملی مشق سمیت ان دونوں اداروں کی رکنیت کی لازمیت کو پورا کر لیا ہے۔ آئی سی اے آئی اور ایم آئی سی پی اے دونوں اپنی لیاقت / داخلہ کی لازمیت، کانٹی نیوئنگ پروفیشنل ڈیولپمنٹ  پالیسی، رعایتیں اور کسی بھی دیگر متعلقہ معاملے میں ہوئی تبدیلیوں کی اطلاع دیں گے۔
بڑا اثر:
آئی سی اے آئی ایشیا بحرالکاہل خطہ میں واقع اداروں کے ساتھ دو طرفہ تعاون قائم کرنے کی منشا رکھتا ہے، اس لیے وہ ایم آئی سی پی اے کے ساتھ مفاہمت نامہ پر دستخط کرنا چاہتا ہے۔ اس عالمی ماحول میں اکاؤنٹینسی کے پیشہ کے سامنے موجود نئی چنوتیوں کا مقابلہ کرنے کے موقع کا فائدہ اٹھا کر یہ دونوں اکاؤنٹینسی ادارے قائدانہ رول ادا کر سکتے ہیں۔ ان دونوں ریگولیٹری اداروں کے درمیان باقاعدہ معاہدہ سے دونوں جانب کی اکاؤنٹینسی برادری کے درمیان بہتر ہم آہنگی اور وسیع قبولیت میں اضافہ ہوگا اور مزید تجارتی مواقع کے فروغ کا راستہ ہموار ہوگا۔
پس منظر:
انسٹی ٹیوٹ آف چارٹرڈ اکاؤنٹینٹس آف انڈیا ایک آئینی ادارہ ہے، جسے ’دی چارٹرڈ اکاؤنٹینٹس ایکٹ، 1949‘ کے تحت قائم کیا گیا تھا۔ اس کا کام بھارت میں چارٹرڈ اکاؤنٹینسی کے پیشہ کو باضابطہ کرنا ہے۔ ملیشین انسٹی ٹیوٹ آف سرٹیفائیڈ پبلک اکاؤنٹینٹس کمپنی، ملائیشیا کے کمپنیز ایکٹ، 1965 کے تحت کام کرتی ہے۔
ارضیاتی سائنس کی وزارت
عمان اور متصل یمن کے جنوبی ساحل پر ہوا کا کم دباؤ
اگلے 48 گھنٹوں کے دوران جنوب مشرقی اور مشرقی وسطی بحیرۂ عرب میں ہوا کے کم دباؤ کا امکان
نئی دلّی ،30 مئی / بھارتی محکمہ موسمیات کے موسم کی پیش گوئی کے مرکز / سمندری طوفان کی وارننگ دینے والے مرکز کے مطابق :
 عمان اور اس سے متصل یمن کے جنوبی ساحلی علاقے پر مرکوز ہوا کا کم دباؤ پچھلے 6 گھنٹے سے ایک جگہ بر قرار ہے ، جو 30 مئی ، 2020 ء کو بھارتی میعاری وقت کے مطابق صبح ساڑھے آٹھ بجے سلالہ  سے طول البلد 17.3 ڈگری شمال اور عرض البلد 54.2 ڈگری مشرق میں تقریباً 30 کلو میٹر دور واقع تھا اور الفیاض  سے تقریباً 240 کلو میٹر مشرق – شمال مشرق میں مرکوز تھا ۔ امید ہے کہ یہ اگلے 12 گھنٹے میں ہوا کے بہت زیادہ کم دباؤ میں تبدیل ہو جائے گا ۔ امید ہے کہ یہ اگلے 12 گھنٹے کے دوران آہستہ آہستہ مغرب – شمال مغرب کی جانب بڑھے گا اور پھر مغرب – جنوب مغرب کی جانب پیش رفت کرے گا ۔
مذکورہ بالا ہوا کے کم دباؤ سے متعلق تفصیل مندرجہ ذیل ہے :
|
|
تاریخ / وقت

|
|
پوزیشن

|
|
سطح پر چلنے والی ہوا کی زیادہ سے زیادہ رفتار

|
|
سمندری طوفان کا زمرہ
|
|
30.05.20/0830
|
|
17.3/54.2
|
|
40 سے 50 تک ہوا کے جھکڑ 60 تک
|
|
ہوا کا کم دباؤ
|
|
30.05.20/1730
|
|
17.4/54.0
|
|
50 سے 60 تک ہوا کے جھکڑ 70 تک
|
|
ہوا کا شدید کم دباؤ
|
|
31.05.20/0530
|
|
17.3/53.6
|
|
50 سے 60 تک ہوا کے جھکڑ 70 تک
|
|
ہوا کا شدید کم دباؤ
|
|
31.05.20/1730
|
|
17.2/53.2
|
|
40 سے 50 تک ہوا کے جھکڑ 60 تک
|
|
ہوا کا کم دباؤ
|
|
01.05.20/0530
|
|
17.0/52.7
|
|
40 سے 50 تک ہوا کے جھکڑ 60 تک
|
|
ہوا کا کم دباؤ
 اگلے 48 گھنٹے میں بحیرۂ عرب کے جنوب مشرق اور اس سے متصل مشرقی وسطی علاقے میں ایک اور ہوا کا کم دباؤ بننے کی امید ہے ۔ یہ بھی امید ہے کہ یہ اگلے 48 گھنٹے کے دوران شمال – شمال مغرب کی جانب پیش رفت کرے گا اور مشرقی وسطی اور قریبی جنوب مشرقی بحیرۂ عرب میں ہوا کے کم دباؤ کی شکل اختیار کرے گا ۔
وارننگ
 بارش
- پہلے والے ہوا کے کم دباؤ کے نتیجے میں بھارت کے زمینی علاقے میں موسم پر کوئی منفی اثرنہیں پڑے گا کیونکہ یہ عمان کے جنوبی ساحلی علاقے پر مرکوز ہے اور امید ہے کہ یہ اگلے 48 گھنٹے میں عمان اور یمن کی جانب پیش رفت کرے گا اور اسی علاقے میں ختم ہو جائے گا ۔
 ہوا کی وارننگ
اگلے 48 گھنٹے کے دوران مغربی وسطی بحیرۂ عرب اور اس کے ساتھ جنوبی عمان – یمن کے ساحلی علاقوں میں 45-55 کلو میٹر فی گھنٹہ کی رفتار سےتیز ہوائیں چلیں گی ، جب کہ ہوا کے جھکڑ کی رفتار 65 کلو میٹر فی گھنٹہ تک ہو گی ۔
 سمندر کی صورت حال
اگلی 48 گھنٹے کی دوران مغربی بنگال وسطی بحیرۂ عرب کے ساتھ جنوبی عمان – یمن کے ساحلی علاقوں میں سمندر میں طغیانی رہے گی ، جو شدت اختیار کر سکتی ہے ۔
 ماہی گیروں کے لئے وارننگ
- ماہی گیروں کو مشورہ دیا جاتا ہے کہ وہ اگلے 48 گھنٹے کے دوران مغربی وسطی بحیرۂ عرب کے ساتھ جنوبی عمان – یمن کے ساحلی سمندر میں نہ جائیں ۔
- بحیرۂ عرب کے جنوب مشرقی اور اس سے متصل مشرقی – وسطی بحیرۂ عرب میں بننے والے دوسرے ہوا کے کم دباؤ کے پیش نظر ماہی گیروں کو مشورہ دیا جاتا ہے کہ وہ 31 مئی سے اگلی ہدایت تک بحیرۂ عرب کے جنوب مشرق اور اس سے متصل مشرقی وسطی بحیرۂ عرب میں نہ جائیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 2908
(Visitor Counter : 112
صحت اور خاندانی بہبود کی وزارت
بہار کے وزیر صحت جناب منگل پانڈے نے ڈاکٹر ہرش وردھن سے ملاقات کی
بہار میں متعدد صحت اسکیموں اور شدید گردن توڑ بخار سنڈروم اور جاپانی گردن توڑ بخار کے بارے میں تبادلہ خیالات کیا
نئی دلّی، 09 جون/ بہار کے وزیر صحت جناب منگل پانڈے نے گزشتہ روز مرکزی وزیر صحت ڈاکٹر ہرش وردھن سے ان کی رہائش گاہ پر ملاقات کی۔
انہوں نے ریاست میں چل رہی متعدد صحت اسکیموں کے بارے میں تبادلہ خیالات کیا۔ ڈاکٹر ہرش وردھن نے جناب منگل پانڈے کے ساتھ بہار کے مظفر پور میں اکیوٹ انسیفلائٹس سنڈروم  یعنی شدید گردن توڑ بخار سنڈروم اور گیا سے جاپانی انسیفلائٹس  یعنی جاپانی گردن توڑ بخار کے اضافے پر خبروں کا جائزہ لیا ۔ ڈاکٹر ہرش وردن نے جناب منگل پانڈے کو ریاست میں ایم ایم آر میں تخفیف کے لئے مبارک باد پیش کی۔
مرکزی وزیر صحت نے وزارت صحت کے سینئر افسران کو ریاستی اور ضلعی حکام کے ساتھ صورت حال پر تبادلہ خیالات کرنے کی ہدایت دی خاص طور پر مظفر پور ضلع میں جون کے مہینے میں اموات کی تعداد میں حالیہ اضافے کے بارے میں صورت حال پر تبادلہ خیال کی ہدایت دی۔
ڈاکٹر ہرش وردھن نے بتایا کہ انہوں نے وزارت کو ریاستی حکومت کے لئے امداد اور مدد میں ہر ممکن توسیع کے لئے ہدایت جاری کی ہے۔ وزارت صحت شدید گردن توڑ بخار کے سدباب کے لئے خواتین اور بچوں کی بہبود کی وزارت کے تال میل سے گلو کوز آمیز تغذیہ بخش خوراک تقسیم کر رہی ہے۔
وزارت صحت متاثرہ اضلاع کی صورت حال پر گہری نظر رکھ رہی ہے اور ریاست میں مرکزی صحت خدمات کی اسکیموں کا جائزہ لینے کے لئے مناسب وقت پر بہار کا دورہ کیا جائے گا۔
ریاست بہار میں جنوری، 2019 سے 8 جون تک اے ای ایس کے 48 معاملات اور 11 اموات درج کی گئی ہیں۔
۔۔۔۔۔۔
U. 2355
(Visitor Counter : 36
پنچایتی راج کی وزارت
صدر جمہوریہ ہند نے سووچھ بھارت دوس تقریبات میں بہ نفس نفیس شرکت کی
حکومت ہر کنبے کے لئے نل کا پانی، بیت الخلا اور بجلی مہیا کرانے کے مقصد کے حصول کے لئے صدق دلی سے کام کر رہی ہے: جناب گری راج سنگھ، مرکزی وزیر برائے پنچایتی راج اور دیہی ترقی
صدر جمہوریہ ہند محترمہ دروپدی مرمو نے آج نئی دلی میں سووچھ بھارت دوس کے سلسلے میں جل شکتی کی وزارت کی جانب سے منعقدہ تقریب میں شرکت کر کے اس تقریب کو وقار بخشا۔ انہوں نے مختلف زمروں میں سووچھ سرویکشن گرامین ایوارڈ پیش کئے۔
اس موقع پر اظہار خیال کرتے ہوئے صدر نے بابائے قوم مہاتما گاندھی کو خراج عقیدت پیش کیا۔ انہوں نے کہا کہ گاندھی جی کے خیالات لافانی ہیں۔ سچائی اور عدم تشدد کی طرح انہوں نے صفائی ستھرائی پر بھی زور دیا تھا۔ صفائی ستھرائی کے لئے ان کاعزم سماجی برائیوں کو ختم کرنے اور ایک نیا ہندوستان بنانے کے لئے تھا۔ لہذا آج کے دن کو سووچھ بھارت دوس کے طور پر منا کر ہم انہیں مناسب خراج عقیدت پیش کر سکتے ہیں۔
صدر جمہوریہ نے کہا کہ 2014 میں سووچھ بھارت مشن گرامین کے آغاز کے بعد سے گیارہ کروڑ سے زیادہ بیت الخلاء تعمیر کرائے جا چکے ہیں اور تقریباً 60 کرروڑ عوام نے کھلے میں رفع حاجت کی اپنی عادت ترک کر دی ہے۔ انہوں نے اس بات پر خوشی ظاہر کی کہ اس مشن کے ذریعے ہندوستان نے پائیدار ترقی کے اقوام متحدہ کے چھٹے مقصد کو 2030 کی مقررہ مدت سے گیارہ سال پہلے ہی حاصل کر لیا۔
پنچایت راج اور دیہی ترقی کے مرکزی وزیر جناب گری راج سنگھ نے بھی اس تقریب میں شرکت کی۔ سووچھ بھارت مشن گرامین کے بارے میں اظہار خیال کرتے ہوئے انہوں نے کہا کہ وزیراعظم جناب نریندر مودی کی رہنمائی میں گیارہ کروڑ سے زیادہ بیت الخلاء تعمیر کرائے جا چکے ہیں اور یہی کنبوں میں تقریباً دس کروڑ نل کے پانی کے کنکشن فراہم کئے گئے ہیں۔ مرکزی وزیر نے کہا کہ ہندوستان جن بھاگیداری آندولن کے ساتھ سووچھ بھارت کے مقصد کو حاصل کرنے کے لئے کام کر رہا ہے۔ انہوں نے کہا کہ سوچھتا کے لئے اس جن آندولن کو ملک کے کونے کونے تک پہنچنا چاہئے۔ جناب سنگھ نے کہا کہ حکومت ہر کنبے کو بیت الخلاء، نل کا پانی اور بجلی فراہم کرنے کے لئے کام کر رہی ہے۔
پنچایت راج کے سکریٹری جناب سنیل کمار نے اپنی تقریر میں کہا کہ جل جیون مشن اور او ڈی ایف پلس میں عوامی شراکت داری سب سے اہم پہلو ہے۔ انہوں نے کہا کہ ان دونوں اسکیموں کو برقرار رکھنے کی ذمہ داری گرام پنچایتوں پر ہے۔ انہوں نے کہا کہ عوام خدمات کا معاوضہ ادا کرنے کو تیار ہیں۔ اگر خدمات فراہم کرنے والا انہیں اچھی خدمات فراہم کرتا ہے۔ انہوں نے کہا کہ پنچایتیں آگے آ رہی ہیں اور ریاستی حکام کو ساتھ لے کر بہترین خدمات فراہم کرنے کے لئے کام کر رہی ہیں۔
امور صارفین، خوراک اور عوامی تقسیم کی وزارت
کھلی فروخت کی جانے والی مصنوعات کے لئے زیادہ سے زیادہ خوردہ قیمتوں کاالتزام
نئی دہلی،29 نومبر۔ صارفین کے اُمور ، خوراک اور عوامی تقسیم کے وزیر مملکت جناب دانوے راؤ صاحب داداراؤ نےآج راجیہ سبھا میں پوچھے گئے ایک سوال کے تحریری جواب میں بتایا کہ قانونی میٹرولوجی  ضابطوں، 2011 کے تحت تمام پہلے سے پیک کی گئی اشیاء پر صارفین کے مفاد میں بعض معلومات فراہم کی جاتی ہیں۔ یہ معلومات ہیں: مینوفیکچرر/ پیکر/ امپورٹر کا نام اور پتہ، کس ملک میں بنایا گیا، اشیاء/ شئے کانام، خالص مقدار، مینوفیکچرنگ کامہینہ اور سال، خوردہ قیمت فروخت جیسے زیادہ سے زیادہ خوردہ قیمت  روپئے……. بشمول تمام ٹیکس) کی شکل میں اور کنزیومر کیئر تفصیلات وغیرہ۔
رول 9  کے تحت اور رول9  شرط  کے مجوزہ ضابطہ التزام پہلے سے موجود ہیں، اس لئے جو معلومات پیکیج پر دی جاتی ہیں وہ قابل اعتبار ہیں۔ کھلے  ملبوسات کے لئے ایم آر پی سمیت کچھ معلومات بنانے کے لئے ایڈوائزری جاری کی گئی ہے۔
لوز اشیاء/ چیزوں کے سلسلے میں 2018 کے ڈبلیو پی نمبر 27029 میں آندھراپردیش اور تلنگانہ کے معزز ہائی کورٹ نے ایف آئی سی سی آئی کے زیراہتمام تشکیل دی گئی ایسوسی ایشنوں کو ہندوستان میں ملٹی پلیکس سنیما آپریٹروں کو ہدایت کی گئی تھی کہ وہ نمایاں فروخت کے مقامات بغیر پیک کی گئی اشیاء کی مینوبورڈ، فی اسٹینڈرڈ یونٹ قیمت، وزن یا مقدار یا نمبرس یا پیمائش یا کثیر متعلقہ معلومات کی نمائش کریں۔
معزز ہائی کورٹ کی ہدایت کو تعمیل کے لئے تمام ریاستوں /مرکز کے زیرانتظام علاقوں کے کنٹرولر آف میٹرولوجی کو بھیج دیا گیا ہے۔
۔۔۔۔۔۔۔۔۔۔۔۔۔۔۔
م ن۔ش ت ۔ع ن
U – 5463
(Visitor Counter : 75
وزارت آیوش
آیورویدک ادویات کا احیا
نئی دہلی،22 مارچ 2022/
طب کا آیورویدک نظام ہندستان کا ایک موجودہ قدیم روایتی نظام طب ہے ۔ وزارت آیوش کے قیام کے ساتھ اس کے کردار کو نمایاں طور پر فروغ دیا گیا ہے، جس کے نتیجے میں طبی تعلیم ، مشق ،مینوفیکچرنگ، تحقیق اور بین الاقوامی تعاون کے لحاظ سے اس شعبے پر توجہ مرکوز کی گئی ہے۔کووڈ19 کے تناظر میں آیورویدک ادوایات کی اہمیت اور استعمال کو مزید دیکھا گیا ہے۔
آیورویدک ادوایات کی فروخت سے آمدنی کا الگ ڈیٹا دستیاب نہیں ہے۔ تاہم ، ریکارڈ کے مطابق سال 2020 میں ہندستان کی آیوش اور جڑی بوٹیوں کی دواؤں کی کل برآمدات 1.54 بلین امریکی ڈالر رہی ہیں۔ (ماخذ- ہندستان میں آیوش شعبے کے امکانات اور چیلنجز فورم آن انڈیا ٹریڈیشنل میڈیسن ایف آئی ٹی ایم – ریسرچ اینڈ انفارمیشن سسٹمز آر آئی ایس -وزارت آیوش کے ذریعہ شائع کئے گئے ہیں۔
گھریلو مارکیٹ میں انڈین میڈیسن فارماسیوٹیکل کارپوریشن لمیٹیڈ  آیوش کی وزارت کے تحت حکومت ہند کے انٹرپرائزیز نے سال 21-2020 کے دوران تقریباً 164.02 کروڑ روپے کی آیورویدک اور یونانی ادوایات کی فروخت کی اطلاع دی ہے۔
ڈرگ اینڈ کاسمیٹک ایکٹ 1940 اور اور اس کے تحت بنائے گئے قواعد کی دفعات کے تحت بنانے والے کے لئے یہ لازمی ہے کہ وہ متعلقہ اسٹیٹ لائسننگ اتھارٹی  سے لائسنس حاصل کرنے کے لئے آیورویدک فارما کوپیا میں دی گئی اور تجویز کردہ گڈمینوفیکچرنگ پریکٹس  اور ادویات کے معیار یعنی کوالٹی کے معیارات کی تعمیل کرے۔ایس ایل اے انسپکٹر کے ذریعہ کئے گئے معائنہ یا معائنوں کے ذریعہ مطلوبہ بنیادی ڈھانچہ کی سہولیات ، آلات /مشینری ، مینوفیکچرنگ یونٹ کی افرادی قوت کی تصدیق کرنے کے بعد لائسنس دیتا ہے۔
اس کے علاوہ منشیات اور کاسمٹیک ایکٹ 1940 اور اس کے تحت قواعد کے تحت بااختیار ریاستی سرکاری افسران کے ذریعہ آیورویدک ادوایات کی حفاظت اور معیار کو یقینی بنانے کے لئے درج ذیل اقدامات کئے جارہے ہیں:
- سروے کے نمونے ، قانونی یعنی لیگل نمونے اور بازار کے نمونے باقاعدگی سے تیار کئے جاتے ہیں یا نکالے جاتے ہیں اور دوا کے معیار کو جانچنے کے لئے سرکاری ٹیسٹنگ لیبارٹیرز کو بھیجے جاتے ہیں۔
- ادوایات کے معیار سے متعلق شکایات کی جانچ اور چھان بین کی جاتی ہے۔
- iii. ڈرگ اینڈ کاسمیٹکس ایکٹ 1940 اور اس کے تحت قواعد کی خلاف ورزی کی صورتحال میں پروسیکیوشن یعنی استغاثہ کا آغاز۔
آیورویدک ، سدھا، یونانی اور ہومیوپیتھی  ادوایات کی جانچ کے لئے فارماکومپیا کمیشن آف انڈین میڈیسن اینڈ ہومیوپیتھی غازی آباد کی ایک مرکزی اپلیٹ لیبارٹری ہے۔ اس کے علاوہ آیوروید ، سدھا، یونانی اور ہیومیوپیتھی  ادوایات کی جانچ کے لئے 35 ریاستی ڈرگ ٹیسٹنگ لیبارٹریز کو آیوش وزارت کے ذریعہ فنڈ فراہم کرتی ہے۔ اس کے علاوہ ،67 پرائیوٹ ڈرگ ٹیسٹنگ لیبارٹریوں کو یکم اپریل 2021 کو ڈرگ اینڈ کاسمیٹک رولز 1945 کے تحت آیوش دواؤں کو منظوری دی گئی ہے۔
یہ اطلاع آیوش کی وزارت کے وزیر جناب سربا نند سونووال نے آج راجیہ سبھا میں ایک سوال کے تحریری جواب میں دی۔